Ningja Sharawt Manau Wang hpaw la lu
38th Lang na JHZ Hpung shawa Zuphpawng a Ningja Sharawt Manau Wang hpaw poi hpe March (22) ya jahpawt galaw la lu sai re.
Ningja sharawt manau wang hpe Sut Du Sumlut Awng Mai kawn Manau Shadung hpe alu jaw bang ya ai rai nna Manau wang hpe gaw Sut Du Maran Seng Lawt hte Dinghku Nta masha ni alu jaw bang ya ai re hpe chye lu ai.
Ningja Sharawt Manau wang a Manau Shadung alu jaw ai Salang Sumlut Awng Mai gaw Manau shadung alu jaw bang ya lu ai gaw Karai Kasang jaw ya ai chyeju re lam hte Wunpawng Amyu Sha ni nga ai buga shara shagu hta Manau shadung hpe jung mayu ai lam tsun ai.
Ningja Sharawt Manau Wang hpaw poi lamang hpe KBC Ningbaaw Rev. Lalawk Gyung Hkawng, KBC Amu Madu Rev. Dr. Hkalam Samson, Rev. Hkangda Brang Awng ni akyu hpyi shaman ya ai hte Manau Wang hpe hpaw la lu sai re.
Jinghpaw Wunpawng Hkalup Hpung Ginjaw a (38) lang na Hpung shawa zuphpawng hpe Wai Maw Ginwang Chyum Jawng Wang kaw March (23) ya shani kaw nna March (25) ya shani du hkra galaw sa wa na matu hkyen lajang nga ai re hpe chye lu ai.
Photo; Credit
kac_Latn kac_Latn kac_Latn kac_Latn kac_Latn kac_Latn zho_Hans